M กำไรไตรมาส 1 โต 20% ทะลุ 325 ล้านบาท รับรายได้เพิ่ม
M รายงานกำไรไตรมาส 1/66 อยู่ที่ 325 ล้านบาท เพิ่มขึ้น 20% จากปีก่อนกำไร 271 ล้านบาท รับรายได้ขายและบริการเติบโต
M รายงานกำไรไตรมาส 1/66 อยู่ที่ 325 ล้านบาท เพิ่มขึ้น 20% จากปีก่อนกำไร 271 ล้านบาท รับรายได้ขายและบริการเติบโต
11 พ.ค. 2566

บริษัท เอ็มเค เรสโตรองต์ กรุ๊ป จำกัด (มหาชน) หรือ M รายงานผลการดำเนินงานงวดไตรมาส 1 มีกำไรสุทธิ ดังนี้
โดยในไตรมาส 1 บริษัทฯ และบริษัทย่อยมีรายได้จากการขายและบริการเท่ากับ 4,089 ล้านบาท เพิ่มขึ้น 594 ล้านบาท หรือร้อยละ 17.0 เมื่อเทียบกับปีก่อนหน้า และยอดขายสาขาเดิมปรับเพิ่มขึ้นร้อยละ 16% เมื่อเทียบกับปีก่อนหน้า สาเหตุหลักเนื่องจากสถานการณ์การแพร่ระบาดของโรคติดเชื้อไวรัสโคโรนาปรับตัวดีขึ้น ประชาชนส่วนใหญ่เริ่มกลับมาใช้ชีวิตตามปกติ
รวมถึงภาครัฐได้ออกมาตรการกระตุ้นการใช้จ่ายของภาคเอกชนอย่างต่อเนื่อง เพื่อเป็นการกระตุ้นให้เศรษฐกิจฟื้นตัวเร็วขึ้น ซึ่งส่งผลให้ภาคการค้าและการบริการมีการฟื้นตัวขึ้นอย่างต่อเนื่อง รวมทั้งภาคการท่องเที่ยวก็มีการปรับตัวดีขึ้นค่อนข้างมาก โดยมีจำนวนนักท่องเที่ยวเดินทางเข้ามาในประเทศไทยเพิ่มขึ้นมาก โดยเฉพาะอย่างยิ่งหลังจากประเทศจีนได้เปิดประเทศให้ประชาชนออกไปเที่ยวยังต่างประเทศได้ ส่งผลให้รายได้จากการขายและบริการสามารถฟื้นตัวกลับมาดีขึ้นอย่างต่อเนื่อง